मान्यताओं के अनुसार ध्यान (meditation ways) को मुक्ति का द्वार भी कहा जाता है, क्योंकि ध्यान एक ऐसी प्रक्रिया है।
ध्यान (meditation exercises) की सभ्यता हमारे देश में प्राचीन काल से चली आ रही है। हजारों वर्ष पहले हमारे ऋषि मुनियों ने लोक कल्याण, स्वास्थ्य लाभ तथा अनुष्ठानों को सफल बनाने के लिए ध्यान की जानकारी दी। तब से यह हमारी देश की संस्कृति की पहचान करा रही है। वैदिक काल से वर्तमान तक इसका महत्व प्रासंगिक है। इसके महत्व को देखते हुए काफी तेजी से इसका वैश्वीकरण भी हो रहा है। जहां तक ध्यान का संबंध है, तो इसका तात्पर्य चित्त की एकाग्रता से है। चित एकाग्रता को ही ध्यान कहते हैं। यह योग के आठ अगों यम, नियम, आसन, प्राणायाम, प्रत्याहार, धारणा, ध्यान, और समाधि इनमें से सातवां अंग है। ध्यान को समाधि से पूर्व की अवस्था माना गया है। दूसरे शब्दों में कहें तो मन को लगाते हुए मन को ध्येय के विषय पर स्थिर कर लेना ही ध्यान कहलाता है। व्यक्ति के लिए ध्यान के माध्यम से स्वयं का आत्म साक्षात्कार करने में मदद मिलती है। ध्यान से व्यक्ति अपने भीतर जागरूकता लाता है। सही और गलत निर्णय की पहचान करने की सकारात्मक ऊर्जा मिलती है। मान्यताओं के अनुसार ध्यान (meditation ways) को मुक्ति का द्वार भी कहा जाता है, क्योंकि ध्यान एक ऐसी प्रक्रिया है। जिसकी आवश्यकता हमें लौकिक जीवन में भी आवश्यक रूप से होती है।